CELEX: 32008R0858
Language: el
Date: 2008-09-01 00:00:00
Title: Κανονισμός (ΕΚ) αριθ. 858/2008 της Επιτροπής, της 1ης Σεπτεμβρίου 2008 , για τροποποίηση του κανονισμού (ΕΚ) αριθ. 967/2006 για τη θέσπιση των λεπτομερειών εφαρμογής του κανονισμού (ΕΚ) αριθ. 318/2006 του Συμβουλίου όσον αφορά την παραγωγή εκτός ποσόστωσης στον τομέα της ζάχαρης

2.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 235/7
            
         
      ΚΑΝΟΝΙΣΜΌΣ (ΕΚ) αριθ. 858/2008 ΤΗΣ ΕΠΙΤΡΟΠΉΣ
   
   της 1ης Σεπτεμβρίου 2008
   για τροποποίηση του κανονισμού (ΕΚ) αριθ. 967/2006 για τη θέσπιση των λεπτομερειών εφαρμογής του κανονισμού (ΕΚ) αριθ. 318/2006 του Συμβουλίου όσον αφορά την παραγωγή εκτός ποσόστωσης στον τομέα της ζάχαρης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (1), και ιδίως το άρθρο 13 παράγραφος 2 και το άρθρο 40 παράγραφος 1 στοιχείο γ),
   Εκτιμώντας τα ακόλουθα:
   
               (1)
            
            
               Το άρθρο 10 του κανονισμού (ΕΚ) αριθ. 967/2006 της Επιτροπής (2) προβλέπει ότι τα κράτη μέλη πρέπει να υποβάλουν στην Επιτροπή σειρά ανακοινώσεων σχετικά με τις ποσότητες βιομηχανικής πρώτης ύλης που παραδόθηκαν για μεταποίηση. Προκειμένου να αποτραπεί η πιθανότητα διπλού υπολογισμού των ποσοτήτων αυτών και να εξασφαλιστεί η ομοιόμορφη εφαρμογή σε όλα τα ενδιαφερόμενα κράτη μέλη, είναι σκόπιμο να προσδιοριστούν οι λεπτομέρειες των εν λόγω ανακοινώσεων.
            
         
               (2)
            
            
               Οι κωδικοί της τελωνειακής ονοματολογίας των σιροπιών προς επάλειψη και των σιροπιών προς επάλειψη για την παραγωγή «Rinse appelstroop» που περιλαμβάνονται στο παράρτημα του κανονισμού (ΕΚ) αριθ. 967/2006 πρέπει να διευκρινιστούν, ώστε να εξασφαλιστεί η ορθή εφαρμογή του άρθρου 13 παράγραφος 2 δεύτερο εδάφιο στοιχείο α) του κανονισμού (ΕΚ) αριθ. 318/2006 σχετικά με τα προϊόντα αυτά.
            
         
               (3)
            
            
               Η πείρα που αποκτήθηκε κατά την εφαρμογή των νέων διατάξεων, μετά τη μεταρρύθμιση του καθεστώτος της ζάχαρης, όσον αφορά τη χρησιμοποίηση βιομηχανικής ζάχαρης από τη χημική βιομηχανία και τη φαρμακοβιομηχανία, δείχνει ότι είναι αναγκαίο να προστεθούν στον κατάλογο προϊόντων που περιλαμβάνονται στο παράρτημα του κανονισμού (ΕΚ) αριθ. 967/2006 τα αποτριχωτικά κεριά του κωδικού ΣΟ 3307 90 00 και τα μαλακτικά για υφάσματα του κωδικού ΣΟ 3809 91 00.
            
         
               (4)
            
            
               Συνεπώς, ο κανονισμός (ΕΚ) αριθ. 967/2006 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 967/2006 τροποποιείται ως εξής:
   
               1.
            
            
               Το άρθρο 10 αντικαθίσταται από το ακόλουθο κείμενο:
               «Άρθρο 10
               Ανακοινώσεις των κρατών μελών
               Κάθε ενδιαφερόμενο κράτος μέλος ανακοινώνει στην Επιτροπή:
               
                           α)
                        
                        
                           το αργότερο στο τέλος Μαΐου την ποσότητα βιομηχανικής πρώτης ύλης που έχει παραδοθεί κατά την προηγούμενη περίοδο από 1ης Οκτωβρίου έως 31 Μαρτίου από τους εγκεκριμένους παρασκευαστές·
                        
                     
                           β)
                        
                        
                           το αργότερο στο τέλος Νοεμβρίου για την προηγούμενη περίοδο εμπορίας:
                           
                                       —
                                    
                                    
                                       την ποσότητα βιομηχανικής πρώτης ύλης που έχει παραδοθεί από τους εγκεκριμένους παρασκευαστές, κατανεμημένη ανά λευκή ζάχαρη, ακατέργαστη ζάχαρη, σιρόπι ζάχαρης και ισογλυκόζη,
                                    
                                 
                                       —
                                    
                                    
                                       την ποσότητα βιομηχανικής πρώτης ύλης σχετικά με την οποία έχει προσκομιστεί η απόδειξη που αναφέρεται στο άρθρο 9 παράγραφος 2 από τους εγκεκριμένους μεταποιητές, κατανεμημένη ανά λευκή ζάχαρη, ακατέργαστη ζάχαρη, σιρόπι ζάχαρης και ισογλυκόζη αφενός και προϊόντα που αναφέρονται στο παράρτημα αφετέρου,
                                    
                                 
                                       —
                                    
                                    
                                       την ποσότητα ζάχαρης που έχει παραδοθεί κατ’ εφαρμογή του άρθρου 7 παράγραφος 3 από τους εγκεκριμένους παρασκευαστές».
                                    
                                 
                     
         
               2.
            
            
               Το παράρτημα αντικαθίσταται από το κείμενο που περιλαμβάνεται στο παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύσει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Σεπτεμβρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 58 της 28.2.2006, σ. 1. Ο κανονισμός (ΕΚ) αριθ. 318/2006 θα αντικατασταθεί από τον κανονισμό (ΕΚ) αριθ. 1234/2007 (ΕΕ L 299 της 16.11.2007, σ. 1) από την 1η Οκτωβρίου 2008.
   
      (2)  ΕΕ L 176 της 30.6.2006, σ. 22.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
                        Κωδικός ΣΟ
                     
                     
                        Περιγραφή εμπορευμάτων
                     
                  
                        1302 32
                     
                     
                        – – Βλεννώδη και πηκτικά από χαρούπια, από χαρουπόσπορο ή από σπέρματα guarée, έστω και τροποποιημένα:
                     
                  
                        1302 39 00
                     
                     
                        – – Άλλα
                     
                  
                        ex 1702 90 95
                        ex 2106 90 59
                     
                     
                        – – Σιρόπι για επάλειψη και σιρόπι για την παραγωγή “rinse appelstroop”.
                     
                  
                        2102 10
                     
                     
                        – Ζύμες ενεργές
                     
                  
                        ex 2102 20
                     
                     
                        – – Ζύμες αδρανείς
                     
                  
                        2207 10 00
                     
                     
                        – Αιθυλική αλκοόλη μη μετουσιωμένη, με κατ’ όγκο αλκοολικό τίτλο 80 % vol ή περισσότερο (βιοαιθανόλη)
                     
                  
                        ex 2207 20 00
                     
                     
                        – Αιθυλική αλκοόλη μετουσιωμένη οποιουδήποτε τίτλου (βιοαιθανόλη)
                     
                  
                        ex 2208 40
                     
                     
                        – Ρούμι
                     
                  
                         
                     
                     
                        Παρασκευάσματα των τύπων που χρησιμοποιούνται για τη διατροφή των ζώων:
                     
                  
                        ex 2309 90
                     
                     
                        – Προϊόντα περιεκτικότητας επί ξηράς ουσίας τουλάχιστον 60 % σε λυσίνη
                     
                  
                        29
                     
                     
                        Οργανικά χημικά προϊόντα, με εξαίρεση τα προϊόντα των διακρίσεων 2905 43 00 και 2905 44
                     
                  
                        3002 90 50
                     
                     
                        – – Καλλιέργειες μικροοργανισμών
                     
                  
                        3003
                     
                     
                        Φάρμακα (με εξαίρεση τα προϊόντα των κλάσεων 3002, 3005 ή 3006) που αποτελούνται από προϊόντα αναμειγμένα μεταξύ τους, παρασκευασμένα για θεραπευτικούς ή προφυλακτικούς σκοπούς, αλλά που δεν παρουσιάζονται με μορφή δόσεων ούτε είναι συσκευασμένα για τη λιανική πώληση
                     
                  
                        3004
                     
                     
                        Φάρμακα (με εξαίρεση τα προϊόντα των κλάσεων 3002, 3005 ή 3006) που αποτελούνται από προϊόντα αναμειγμένα ή μη αναμειγμένα, παρασκευασμένα για θεραπευτικούς ή προφυλακτικούς σκοπούς, που παρουσιάζονται με μορφή δόσεων ή είναι συσκευασμένα για τη λιανική πώληση
                     
                  
                        3006
                     
                     
                        Παρασκευάσματα και φαρμακευτικά είδη που αναφέρονται στη σημείωση 4 του παρόντος κεφαλαίου
                     
                  
                        3203 00 10
                     
                     
                        – Χρωστικές ύλες φυτικής προέλευσης και παρασκευάσματα με βάση τις ύλες αυτές
                     
                  
                        3203 00 90
                     
                     
                        – Χρωστικές ύλες ζωικής προέλευσης και παρασκευάσματα με βάση τις ύλες αυτές
                     
                  
                        ex 3204
                     
                     
                        – Χρωστικές ύλες συνθετικές οργανικές και παρασκευάσματα που αναφέρονται στη σημείωση 3 του παρόντος κεφαλαίου, με βάση αυτές τις χρωστικές ύλες
                     
                  
                        ex 3307 90 00
                     
                     
                        Αποτριχωτικά κεριά
                     
                  
                        ex ex 35
                     
                     
                        Λευκωματώδεις ύλες· προϊόντα με βάση τα τροποποιημένα άμυλα κάθε είδους· κόλλες· ένζυμα, με εξαίρεση τα προϊόντα της κλάσης 3501 και των διακρίσεων 3505 10 10, 3505 10 90 και 3505 20
                     
                  
                        ex ex 38
                     
                     
                        Διάφορα προϊόντα των χημικών βιομηχανιών με εξαίρεση τα προϊόντα των κλάσεων 3809 άλλα από τα μαλακτικά για υφάσματα του κωδικού ΣΟ ex 3809 91 00 και της διάκρισης 3824 60
                     
                  
                        3901 έως 3914
                     
                     
                        – Αρχικές μορφές
                     
                  
                        ex 6809
                     
                     
                        Τεχνουργήματα από γύψο ή από συνθέσεις με βάση το γύψο:
                        – Σανίδες, πλάκες-διαφράγματα, άλλες πλάκες και παρόμοια είδη»